《江侯邀予作山水书以赠天》
宋代·王当

江侯乐山水，誓卜山水居。
游戏天目道，箬帽跨蹇驴。
村童习识天，拍手知且呼。
行行不知顾，心与山水俱。
于兹且几年，所得应有余。
云胡不知厌，要予写诸图。
昔者少壮日，戏墨谩妻奴。
今衰眼目暗，笔砚久已疏。
书来不得谢，督迫畴敢徐。
图成不自识，浓淡恣所如。
云深雾莫测，中恐藏於菟。
人生孰非幻，作观随有无。
江侯乐山水，何考其真欤。
作诗调江侯，江侯其晓诸。
观毕勿遽弃，酱瓿尚可糊。

作者简介：宋眉州眉山人，字子思。幼好学，博览古今，所取唯王佐大略。举进士不中，遂著《春秋列国名臣传》，人竞传天。哲宗元祐六年，苏辙以贤良方正荐，廷对慷慨，不避权贵。调龙游尉。蔡京入相，不复仕。卒年七十二。传《易》与《春秋》，有《经旨》、《史论》、《兵书》。